**ДО**

**ОБЩИНСКИ СЪВЕТ**

**ДУЛОВО**

**М О Т И В И**

**КЪМ ПРОЕКТА ЗА ИЗМЕНЕНИЕ НА**

**ПРАВИЛНИКА ЗА ОРГАНИЗАЦИЯТА И ДЕЙНОСТТА НА**

**ОБЩИНСКИЯ СЪВЕТ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ**

**1. Причини и мотиви** налагащи приемането на изменението на правилника:

Действащият Правилник за организацията и дейността на общинския съвет, неговите комисии и взаимодействието му с общинската администрация е подзаконов нормативен акт и е приет с Решение № 3 от 20.11.2017г.

По реда на гражданския надзор Окръжна прокуратура отчита, че има незаконосъобразност на определени текстове от Правилника, които са в противоречие с нормативни актове от по-висока степен. Инициирано е съдебно производство, като за това е образувано Административно дело № 255/2017г., по описа на АС-Силистра.

* С разпоредбите на **чл.5, ал.1, т.5 и т.11** от Правилника се регламентира т.нар. „квалифицирано мнозинство”, което противоречи на чл.27, ал.4 от ЗМСМА, като е възприето различно мнозинство.
* Съгласно чл.15, ал.1 т.8 от Правилника , председателят на общинския съвет упражнява контрол върху изразходването на средствата, предвидени за издръжка на общинския съвет. При съпоставяне с чл.21, ал.1, т.6; чл.25; чл.44, ал.1, т.5; чл.52 и др. от ЗМСМА и чл.7, ал.5, чл.22, ал.3; чл.45 и сл.; чл.122 и сл.; чл.140 от Закона за публичните финанси недвусмислено сочи, че бюджетът е на общината, а не на общинския съвет. Приема се от общинския съвет, но се организира и изпълнява от кмета на общината. В законодателството не се предвиждат функции на председателя на общинския съвет по отношение на общинския бюджет.

 След извършен анализ на ситуацията, се установи, че са необходими промени в текста на действащия към момента Правилник.

2. **Цели** които се поставят:

Целите са свързани с прецизиране работата и дейността на Общински съвет-Дулово.

3. Финансови и други средства, необходими за прилагането на новата уредба.

За предлаганите промени в за организацията и дейността на общинския съвет, неговите комисии и взаимодействието му с общинската администрация не са необходими финансови или други средства.

4. **Очаквани резултати** от прилагането, включително финансови, ако има такива.

С настоящото предложение в Правилника за организацията и дейността на общинския съвет, неговите комисии и взаимодействието му с общинската администрация за Мандат

2015-2019 година ще регулира законосъобразната и целесъобразна дейност на съвета в

съответствие със законите.

5. Анализ за съответствие с правото на Европейския съюз.

Предлаганият проект за изменение Правилника за организацията и дейността на общинския съвет, неговите комисии и взаимодействието му с общинската администрация е подзаконов

нормативен акт за прилагане на правила относно организацията на Съвета и вътрешния ред на неговата дейност и съответствието й с правото на Европейския съюз. Това е в съответствие с цитираните по-горе мотиви, изцяло обвързани с норми от правото на Европейския съюз.

На основание чл. 26, ал. 2 от Закона за нормативните актове и чл. 77 от Административно процесуалния кодекс, заинтересованите лица могат в 14дневен срок от публикуване на настоящия проект на интернет страницата на Общински съвет-Дулово, да направят писмени предложения и да изразят становища по проекта, които могат да бъдат депозирани в ст.22, ет.2 в сградата на Община Дулово или изпратени на електронен адрес: obs\_dulovo@abv.bg

Председател на

Общински съвет-Дулово: /инж.Сезгин Галиб/